**Tájékoztató**

**Körmend Város Önkormányzata Képviselő-testülete 2022. május 12-i rendkívüli ülésére**

**Tárgy:** I. Körmend Kupa nemzetközi kosárlabda verseny, illetve az I. Körmend Kupa belföldi országos verseny megrendezése

Tisztelt Képviselő-testület!

A Magyar Kosárlabdázók Országos Szövetsége, a Magyar Speciális Olimpia Szövetség és Körmend Város Önkormányzata együttműködésével a hátrányos helyzetű, értelmi fogyatékossággal élő emberek számára városunkban első alkalommal kerül sor nemzetközi szintű kosárlabda verseny, ill. hazai országos kupa megrendezésére 2022. május 13-15. között.

A megnyitóra a Szabadság téren kerül sor 2022. május 13-án, tervezetten 10.00-11.30h között. A versenyek az ezt követő két napon zajlanak majd a Sportcsarnokban. A versenyeken magyar, olasz és belga csapatok vesznek részt, a versenyek az erre vonatkozó szabályok mentén szerveződnek (játékvezetőkről versenybírókról, egészségügyi személyzetről, díjakról a Magyar Speciális Olimpia Szövetség gondoskodik.) A szállás a MJUS-ban lesz biztosítva a résztvevőknek, melynek költségeit a Magyar Kosárlabdázók Országos Szövetsége állja.

Egy felemelő, ráadásul nemzetközi versenynek ad tehát helyt Körmend városa, tisztelettel számítunk a képviselők megjelenésére is a rendezvényen.

Körmend, 2022. 05. 03.

**Bebes István**

**polgármester**